Yaba College of Technology

Yaba College of Technology, popularly dem know am as YABATECH, na dem found am insyd 1947, wey ebe Nigeria ein first higher educational institution. Edey locate insyd Yaba, Lagos. As of 2008, e get student enrollment of over 16,000. E sanso get secondary school den staff primary school. Overview Dem establish Yaba College of Technology insyd 1947 as successor of Yaba Higher College. E attain autonomous status insyd 1969 by virtue of Decree 23 wich grant am de mandate make e provide full-time den part-time courses of instruction den training insyd technology, applied science, commerce den management, agricultural production den distribution; den give research. Yaba College of Technology be de first higher institution insyd Nigeria make e establish Centre for Entrepreneurship Development, plus linkages plus de world of commerce den industry. De centre dey offer compulsory courses wich students for take thru out dema stay insyd de college. De college get second campus for Epe, dis campus be home to de Department of Agricultural Technology den Michael Otedola Information and Communication Centre. Dr. (Engr.) Ibraheem Adedotun Abdul dey currently head de college. Na dem change de name go Federal Polytechnic Yaba insyd 1979, buh dem change back to de current one insyd 1980. De over 70 years Institution be head by number of indigenous principals den rectors: Dr E.A Akinleye – Principal (1970–1975) Mr G.M Okufi – 1st Rector (1975–1985) Dr Philip Adegbile – Rector (1985–1993) Mrs F.A Odugbesan – Rector (1993–2001) Mr Olubunmi Owoso – Rector (2001–2009) Dr (Mrs) M.K Ladipo – Rector (2009–2017) Engr. Obafemi Owoseni Omokungbe – Rector (2018–2023) Mr. Uduak Iyang Udoh- Ag. Rector (Jan–May 2023) Dr (Engr) Ibraheen Adedotun Abdul (Incumbent) Courses den programmes Yaba College of Technology get eight schools den thirty-four academic departments plus total of sixty-four accredited programmes, across ND, HND den Post-HND levels. De college sanso dey offer certificate courses. YABATECH dey offer B.Sc. (Ed) courses insyd Technical den Vocational education den Postgraduate Diplomas in Engineering. Dem dey run de two programmes for conjunction plus de University of Nigeria, Nsukka and the Federal University of Technology, Akure, respectively. De student population wich dey make up of both full-time den part-time students dey insyd de range of 15,000, while de staff strength be 1,600. Instd April 2015, de National Board for Technical Education (NBTE) approve five fresh courses give Yaba College of Technology. De courses be Higher National Diploma insyd Mass Communication, Banking den Finance, Metallurgy Engineering, National Diploma in Welding den Fabrication den Public Administration. For June 2019 insyd, Yaba College of Technology make de move make dem partner plus Nigerian security solutions company make dem design den implement Security Management Certification Programme. According to de duo, de programme dey target individuals, wey dey desire make dem be modern security managers den those for active security employment insyd anaa dem dey plan make dem venture into de security industry from managerial levels. Dey speak for event dem organise recently by de institutions make dem sign Memorandum of Understanding (MoU), Director, Yabatech Consult Limited, Uduak Inyang-Udoh, claim say de collaboration go bridge de knowledge gap make dem dey attain global security standard. Library De Yabatech library be de nerve center of academic activities insyd de college. De library dey zuk large volumes of collection for print den non print formats insyd make dem cater give de information needs of staff, students den de entire college community. Yabatech Radio Yabatech Radio (89.3 MHz FM) be de official campus radio of Yaba College of Technology, wey dey cover part of Lagos State. De radio station officially cam to life under de administration of Engr. Femi Omokungbe as Rector, Yaba College of Technology. Dem establish de radio station make e primarily serve de YABATECH community den ein neighboring communities thru local programme development, exposition of local talents, music, news, weather, den market information as well as dey give voice to de populace. For addition, edey serve as training ground give students of de mass communication department of de college. Notable alumni Olusegun Adejumo, visual artist Josy Ajiboye, cartoonist Ayodeji Balogun, entrepreneur, commodity trader den CEO Omotola Jalade Ekeinde, actress Fecko, musician, emcee Gbenga Ibikunle, economist Ruth Kadiri, actress den film producer Kaffy, dancer Jide Kosoko, actor, director den producer Bidemi Olaoba, gospel singer, songwriter den composer Tim Owhefere, politician Architecture den monuments References External links Yaba College of Technology official website Yaba College of Technology on the African Studies Center